ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Ιουνίου 1983

που παρατείνει για το Ηνωμένο Βασίλειο την περίοδο που προβλέπεται για μια ποικιλία στο άρθρο 15 παράγραφος 1 της οδηγίας 70/457/ΕΟΚ

(Το κείμενο στην αγγλική γλώσσα είναι το μόνο αυθεντικό)

(83/297/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ (2), και ιδίως το άρθρο 15 παράγραφοι 2, 3 και 7,

την αίτηση που κατατέθηκε από το Ηνωμένο Βασίλειο,

Εκτιμώντας:

ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι προς σπορά ή τα φυτά προς φύτευση που ανήκουν στις ποικιλίες των καλλιεργουμένων φυτικών ειδών, που έχουν γίνει επίσημα δεκτά κατά τη διάρκεια του έτους 1979 τουλάχιστον σε ένα από τα Κράτη μέλη, και, επιπλέον, ανταποκρίνονται στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία, και από τις 31 Δεκεμβρίου 1981, σε κανέναν περιορισμό θέσεως σε εμπορία·

ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ενα Κράτος μέλος μπορεί να δοθεί, κατόπιν αιτήσεώς του, η άδεια να απαγορεύει τη θέση σε εμπορία των σπόρων προς σπορά και των φυτών προς φύτευση ορισμένων ποικιλιών·

ότι το Ηνωμένο Βασίλειο έχει υποβάλει παρόμοια αίτηση για ορισμένες ποικιλίες διαφορετικών ειδών μεταξύ των οποίων και για την ποικιλία Inca (Λόλιον το υβρίδιον)·

ότι η απόφαση 82/282/ΕΟΚ της Επιτροπής (3) παρέτεινε για την ποικιλία αυτή την περίοδο που προβλέπεται στο άρθρο 15 παράγραφος 1 της παραπάνω οδηγίας για το Ηνωμένο Βασίλειο, μέχρι τις 31 Μαρτίου 1983·

ότι, όσον αφορά αυτή την ποικιλία, το Ηνωμένο Βασίλειο δεν είναι ακόμη σε θέση να αιτιολογήσει την αίτησή του για λόγους πέραν της θελήσεώς του· ότι η εν λόγω προθεσμία παρατείνεται, όσον αφορά το Ηνωμένο Βασίλειο, για ένα χρονικό διάστημα ούτως ώστε να μπορεί να εξετασθεί πλήρως η αίτηση που αφορά την ποικιλία αυτή (άρθρο 15 παράγραφος 7 της παραπάνω οδηγίας)·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προθεσμία που αναφέρεται στο άρθρο 15 παράγραφος 1 της οδηγίας 70/457/ΕΟΚ παρατείνεται, για το Ηνωμένο Βασίλειο, από τις 31 Μαρτίου 1983 και μέχρι τις 30 Σεπτεμβρίου 1983 για την ποικιλία Inca (Lolium x hybridum).

Άρθρο 2

Η παρούσα απόφαση απευθύνεται στο Ηνωμένο Βασίλειο.

Έγινε στις Βρυξέλλες, στις 6 Ιουνίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.

(3) ΕΕ αριθ. L 126 της 8. 5. 1982, σ. 22.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Μαΐου 1983

περί διαπιστώσεως ότι η εισαγωγή της συσκευής με την ονομασία «Lumonics-Multigas laser, model TEA-203-2» δύναται να πραγματοποιηθεί ατελώς ως προς τους δασμούς του Κοινού Δασμολογίου

(83/271/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γαλλική κυβέρνηση, με επιστολή της της 23ης Νοεμβρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Lumonics-Multigas laser, model TEA-203-2», που παραγγέλθηκε στις 23 Σεπτεμβρίου 1982 και προορίζεται να χρησιμοποιηθεί στην έρευνα γύρω από τη χρησιμοποίηση της φωτεινής ενέργειας ενός λέηζερ σαν μέθοδο χρησιμοποίησης της ηλεκτρικής ενέργειας με την καλύτερη δυνατή απόδοση, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 21 Μαρτίου 1983 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένα λέηζερ· ότι τα αντικειμενικά τεχνικά χαρακτηριστικά της, όπως η ιδιομορφία του φάσματος του σήματος, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα· ότι εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Lumonics-Multigas laser, model TEA-203-2», που αποτελεί αντικείμενο της αιτήσεως της 23ης Νοεμβρίου 1982 της γαλλικής κυβερνήσεως, δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 24 Μαΐου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 2ας Ιουνίου 1983

σχετικά με τον καθορισμό της χρονικής περιόδου των δεύτερων εκλογών των αντιπροσώπων στο Ευρωπαϊκό Κοινοβούλιο με άμεση καθολική ψηφοφορία

(83/285/ΕΟΚ, Ευρατόμ, ΕΚΑΧ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την πράξη της 20ής Σεπτεμβρίου 1976 περί της εκλογής των αντιπροσώπων στο Ευρωπαϊκό Κοινοβούλιο με άμεση καθολική ψηφοφορία, και ιδίως το άρθρο 10 παράγραφος 2 δεύτερο εδάφιο,

τη γνώμη του Ευρωπαϊκού Κοινοβουλίου (1),

Εκτιμώντας:

ότι, με την απόφαση 78/639/Ευρατόμ, ΕΚΑΧ, ΕΟΚ της 25ης Ιουλίου 1978 για τον καθορισμό της χρονικής περιόδου των πρώτων εκλογών των αντιπροσώπων στο Ευρωπαϊκό Κοινοβούλιο με άμεση καθολική ψηφοφορία (2), το Συμβούλιο καθόρισε για τις πρώτες αυτές εκλογές τη χρονική περίοδο από 7 έως 10 Ιουνίου 1979·

ότι αποδεικνύεται αδύνατο οι δεύτερες εκλογές στην Κοινότητα να γίνουν την αντίστοιχη χρονική περίοδο του 1984 και επομένως πρέπει να καθοριστεί άλλη χρονική περίοδος,

ΑΠΟΦΑΣΙΖΕΙ:

Άρθρο 1

Η χρονική περίοδος που προβλέπεται στο άρθρο 9 παράγραφος 1 της πράξης της 20ής Σεπτεμβρίου 1976 για την εκλογή των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία καθορίζεται, για τις δεύτερες εκλογές, από τις 14 έως τις 17 Ιουνίου 1984.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Έγινε στο Λουξεμβούργο, στις 2 Ιουνίου 1983.

Για το Συμβούλιο

Ο Πρόεδρος

N. BLUEM

(1) Γνώμη που διατυπώθηκε στις 17 Μαΐου 1983 (δεν έχει ακόμα δημοσιευθεί στην Επίσημη Εφημερίδα).

(2) ΕΕ αριθ. L 205 της 29. 7. 1978, σ. 75.
26.4.83 ΕπίσημηΕφημερίδατωνΕυρωπαϊκωνΚοινοτήτων Αριθ.L109/1
II
(Πράξειςγιατηνισχύτωνοποίωνδεναπαιτείταιδημοσίευση)
ΣΥΜΒΟΥΛΙΟ
ΑΠΟΦΑΣΗ ΤΟΥΣΥΜΒΟΥΛΙΟΥ
της28ηςΜαρτίου1983
περίαπαλλαγήςτηςΕπιτροπήςαπότηνευθύνηγιατιςπράξειςδιαχειρίσεωςτουΤαμείου
Αναπτύξεωςγιατιςυπερπόντιεςχώρεςκαιεδάφη(ΠρώτοΤαμείο),γιατοοικονομικόέτος1981
(83/184/EOK)
ΤΟΣΥΜΒΟΥΛΙΟ ΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας ,
τησύμβασησυνδέσεωςτωνυπερπόντιωνχωρώνκαιεδα­
φώνμετηνΚοινότητα,πουπροσαρτάταιστησυνθήκη,ξεωςγιατιςυπερπόντιεςχώρεςκαιεδάφη(Πρώτο
Ταμείο),πουεγκρίθηκανστις31Δεκεμβρίου1981,
τηνέκθεσητουΕλεγκτικούΣυνεδρίουγιατοοικονομικό
έτος1981,πουσυνοδεύεταιαπότιςαπαντήσειςτηςΕπι­
τροπής(3),
υπενθυμίζοντας ότι,σύμφωναμετιςισχύουσεςεκτελεστι­
κέςδιατάξειςτουΤαμείουΑναπτύξεωςγιατιςυπερπό­
ντιεςχώρεςκαιεδάφη(ΠρώτοΤαμείο),μόνοτοΣυμβού­
λιομπορεί,μεειδικήπλειοψηφία ,νααπαλλάσσειτην
Επιτροπήαπότηνευθύνηγιατηδημοσιονομική διαχεί­
ρισητουΤαμείου,
Εκτιμώντας :
ότιτοκλείσιμοτωνπράξεωντουΠρώτουΤαμείου
εκφράστηκεμετημεταφορά,κατ'εφαρμογήτηςπροανα­
φερομένηςαποφάσεωςτουΣυμβουλίουτης30ήςΜαΐου
1972,ενόςποσού11806540,11ευρωπαϊκώνλογιστικών
μονάδωνστοΕυρωπαϊκόΤαμείοΑναπτύξεως (1963),
(ΔεύτεροETA)'
ότιοιπράξειςδιαχειρίσεωςτουΠρώτουΤαμείουΑναπτύ­
ξεωςεκμέρουςτηςΕπιτροπής,κατάτοοικονομικόέτος
1981,ήτανστοσύνολοτουςτέτοιεςώστεθαπρέπεινα
απαλλαγείηΕπιτροπήαπότηδιαχείρισητωνπράξεων
αυτών,τονκανονισμοαριθ.5περίκαθορισμούτωνλεπτομε­
ρειώνσχετικάμετηνκαταβολήκαιμεταφοράτωνχρη­
ματικώνσυνεισφορών ,τοκαθεστώςτουπροϋπολογισμού
καιτηδιαχείρισητωνπόρωντουΤαμείουΑναπτύξεως
γιατιςυπερπόντιεςχώρεςκαιεδάφη('),καιιδίωςτο
άρθρο16,
τονπροσωρινόκανονισμόαριθ.6περίτηςευθύνηςτων
διατακτώνκαιυπολόγωντωνπόρωντουΤαμείουΑνα­
πτύξεωςγιατιςυπερπόντιεςχώρεςκαιεδάφη(2),
τηναπόφασητουΣυμβουλίουτης30ήςΜαΐου1972περί
τηςμεταφοράςκαιχρήσεωςτωνυπολοίπωντουΤαμείου
Αναπτύξεωςγιατιςυπερπόντιεςχώρεςκαιεδάφη,που
συστήθηκεμετησύμβασησυνδέσεωςπουπροσαρτάται
στησυνθήκηπερίιδρύσεωςτηςΕυρωπαϊκήςΟικονομικής
Κοινότητας ,ΑΠΟΦΑΣΙΖΕΙ :
τονλογαριασμόδιαχειρίσεωςκαιτονισολογισμόπου
αφορούντιςπράξειςδιαχειρίσεωςτουΤαμείουΑναπτύΑρθρο1
ΤοΣυμβούλιοεγκρίνειτολογαριασμόδιαχειρίσεωςτου
ΤαμείουΑναπτύξεωςγιατιςυπερπόντιεςχώρεςκαι
εδάφη(ΠρώτοΤαμείο)στις31Δεκεμβρίου1981ωςεξής:
(')ΕΕαριθ.33της31.12.1958,σ.681/58.
(2)ΕΕαριθ.33της31.12.1958,σ.686/58. (3)ΕΕαριθ.C344της31.12.1982,σ.1.

Αριθ.L109/2 ΕπίσημηΕφημερίδατωνΕυρωπαϊκωνΚοινοτήτων 26.4.83
—έσοδα:στοποσότων569443459,89ευρωπαϊκών
λογιστικώνμονάδων,
—έξοδα(πληρωμές):στοποσότων569443459,89
ευρωπαϊκώνλογιστικώνμονάδων.τιςυπερπόντιεςχώρεςκαιεδάφη(ΠρώτοΤαμείο),γιατο
οικονομικόέτος1981.
ΈγινεστιςΒρυξέλλες,στις28Μαρτίου1983.
ΓιατοΣυμβούλιο
OΠρόεδρος
J.ERTLΑρθρο2
ΤοΣυμβούλιοαπαλλάσσειτηνΕπιτροπήαπότηνευθύνη
γιατιςπράξειςδιαχειρίσεωςτουΤαμείουΑναπτύξεωςγια
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 25ης Απριλίου 1983

όσον αφορά τη θέσπιση μέτρων προστασίας των εξαρτημάτων σωληνώσεων εκ χυτοσιδήρου ελατού που κατάγονται από ορισμένες τρίτες χώρες και εισάγονται στην Ιταλία

(Το κείμενο στην ιταλική γλώσσα είναι το μόνο αυθεντικό)

(83/215/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 σχετικά με το κοινό καθεστώς εισαγωγών (1), και ιδίως το άρθρο 17 παράγραφος 4 πρώτο εδάφιο,

Εκτιμώντας:

ότι, στις 8 Φεβρουαρίου 1983, η ιταλική κυβέρνηση πληροφόρησε την Επιτροπή για τη ζημιά που θα είχε, σύμφωνα με αυτή, η βιομηχανία εξαρτημάτων σωληνώσεων εκ χυτοσιδήρου ελατού (κώδικας NIMEXE 73.20-ex 30) λόγω των εισαγωγών εκ τρίτων χωρών · ότι, λόγω αυτής της κατάστασης η ιταλική κυβέρνηση πήρε επείγοντα μέτρα σύμφωνα με το άρθρο 17 παράγραφος 2 υπό β) του κανονισμού (ΕΟΚ) αριθ. 288/82· ότι τα μέτρα αυτά κοινοποιήθηκαν στην Επιτροπή στις 16 Φεβρουαρίου 1983·

ότι η Επιτροπή αποφάσισε, στις 23 Φεβρουαρίου 1983, ότι οι εισαγωγές στην Ιταλία εξαρτημάτων σωληνώσεων εκ χυτοσιδήρου ελατού, που αντιστοιχούν στον κώδικα NIMEXE 73.20-ex 30, θα καταστούν ελεύθερες και συνεπώς δεν υπόκεινται σε κανένα ποσοτικό περιορισμό·

ότι, την 1η Μαρτίου 1983, η ιταλική κυβέρνηση διαβίβασε την απόφαση αυτή στο Συμβούλιο σύμφωνα με το άρθρο 17 παράγραφος 4 πρώτο εδάφιο τρίτη πρόταση του κανονισμού (ΕΟΚ) αριθ. 288/82· ότι η προθεσμία στην οποία θα έπρεπε το Συμβούλιο να αποφασίσει για την απόφαση αυτή παρατείνεται με την απόφαση 83/125/ΕΟΚ (2) μέχρι και την 27η Απριλίου·

ότι κρίνεται σκόπιμο να παραταθεί η προθεσμία εκ νέου μέχρι και την 1η Ιουνίου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προθεσμία μέσα στην οποία το Συμβούλιο πρέπει να αποφασίσει μετά την παρεμβολή της ιταλικής κυβέρνησης στο θέμα της απόφασης της Επιτροπής, όσον αφορά την αίτηση θεσπίσεως μέτρων προστασίας που εφαρμόζονται στα εξαρτήματα σωληνώσεων εκ χυτοσιδήρου ελατού που κατάγονται από ορισμένες τρίτες χώρες και εισάγονται στην Ιταλία, παρατείνεται μέχρι και την 1η Ιουνίου 1983.

Άρθρο 2

Η παρούσα απόφαση απευθύνεται στην Ιταλική Δημοκρατία.

Έγινε στο Λουξεμβούργο, στις 25 Απριλίου 1983.

Για το Συμβούλιο

Ο Πρόεδρος

H.-W. LAUTENSCHLAGER

(1) ΕΕ αριθ. L 35 της 9. 2. 1982, σ. 1.

(2) ΕΕ αριθ. L 86 της 31. 3. 1983, σ. 22.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 1ης Μαρτίου 1983

περί εγκρίσεως του προγράμματος ταχείας εξαλείψεως της κλασικής πανώλης των χοίρων που υπέβαλε η Ιταλία

(Το κείμενο στην ιταλική γλώσσα είναι το μόνο αυθεντικό)

(83/100/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να καταστήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), και ιδίως το άρθρο 3,

την απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητας για την εξάλειψη της κλασικής πανώλης των χοίρων (2), και ιδίως το άρθρο 5,

Εκτιμώντας:

ότι, με επιστολή της 6ης Οκτωβρίου 1982, η Ιταλία ανακοίνωσε στην Επιτροπή ένα πρόγραμμα ταχείας εξαλείψεως της κλασικής πανώλης των χοίρων·

ότι κατόπιν εξετάσεως διαπιστώθηκε ότι το εν λόγω πρόγραμμα είναι σύμφωνο με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3) και με την οδηγία 80/1095/ΕΟΚ και ότι, κατά συνέπεια, πληρούνται οι όροι για χρηματοδοτική συμμετοχή εκ μέρους της Κοινότητας·

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της Επιτροπής ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ταχείας εξαλείψεως της κλασικής πανώλης των χοίρων που υπέβαλε η Ιταλία.

Άρθρο 2

Η Ιταλία, από την 1η Μαρτίου 1983, θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ιταλία.

Έγινε στις Βρυξέλλες, την 1η Μαρτίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 325 της 1. 12. 1980, σ. 5.

(3) ΕΕ αριθ. L 47 της 21. 2. 1980, σ. 11.
Αριθ.L47/26 ΕπίσημηΕφημερίδατωνΕυρωπαϊκώνΚοινοτήτων 19.2.83
ΑΠΟΦΑΣΗΤΗΣΕΠΙΤΡΟΠΗΣ
της3ηςΦεβρουαρίου 1983
περίκαθορισμούτωνανωτάτωνποσώνγιαταέξοδαπαραδόσεωςαποκορυφωμένου γάλακτος
σεσκόνηωςεπισιτιστικήβοήθειαστοπλαίσιοτηςδιαδικασίαςδιαγωνισμούπουαναφέρεται
στονκανονισμό(ΕΟΚ)αριθ.30/83
(83/71/EOK)
ταισεδιαγωνισμόέναανώτατοποσόήαποφασίζεται
ναμηδοθείσυνέχειαστοδιαγωνισμό .
ότι,λόγωτωνλαμβανομένων προσφορών,πρέπεινα
καθοριστούνταανώταταποσάστακατωτέρωόρια■
ότιταμέτραπουπροβλέπονταιστηνπαρούσααπόφαση
είναισύμφωναμετηγνώμητηςΕπιτροπήςΔιαχειρίσεως
ΓάλακτοςκαιΓαλακτοκομικών Προϊόντων,
ΕΞΕΔΩΣΕΤΗΝΠΑΡΟΥΣΑΑΠΟΦΑΣΗ :
ΆρθροI
Ταανώταταποσάπου9αληφθούνυπόψηγιατηνκατα­
νομήτουδιαγωνισμούπουαναφέρεταιστονκανονισμό
(ΕΟΚ)αριθ.30/83καθορίζονταιωςεξής:ΗΕΠΙΤΡΟΠΗΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας ,
τονκανονισμό(ΕΟΚ)αριθ.804/68τουΣυμβουλίουτης
27ηςΙουνίου1968περίκοινήςοργανώσεωςαγοράςστον
τομέατουγάλακτοςκαιτωνγαλακτοκομικών προϊό­
ντων('),όπωςτροποποιήθηκε τελευταίααπότονκανονι­
σμό(ΕΟΚ)αριθ.1183/82(2),καιιδίωςτοάρθρο7παρά­
γραφος5,
Εκτιμώντας :
ότι,σύμφωναμετονκανονισμό(ΕΟΚ)αριθ.30/83της
Επιτροπήςτης28ηςΔεκεμβρίου1982περίπαραδόσεως
διαφόρωνπαρτίδωναποκορυφωμένου γάλακτοςσε
σκόνηωςεπισιτιστικήβοήθεια0,οιοργανισμοίπαρεμ­
βάσεωςτωνΚρατώνμελώνέθεσανσεδιαγωνισμότα
έξοδαπαραδόσεως 3245τόνωναποκορυφωμένου γάλα­
κτοςσεσκόνηπουπροορίζονταιγιαορισμένεςτρίτες
χώρεςκαιδικαιούχουςοργανισμούς .
ότι,δυνάμειτουάρθρου14παράγραφος 2τουκανονι­
σμού(ΕΟΚ)αριθ.303/77τηςΕπιτροπήςτης14ης
Φεβρουαρίου 1977περίτωνγενικώνλεπτομερειώνεφαρ­
μογήςσχετικάμετηνπρομήθειααποκορυφωμένου
γάλακτοςσεσκόνηκαιβουτυρελαίουβάσειτηςεπισιτι­
στικήςβοήθειας(4),όπωςτροποποιήθηκε τελευταίααπό
τονκανονισμό (ΕΟΚ)αριθ.3474/80(5),οιπροσφορές
πουέχουνγίνειόσοναφοράτηνπαρτίδαΘαφορούσαν
μιαμερικήποσότητα500τόνωνήέναπολλαπλάσιοτων
500τόνωντουσυνόλουτηςσχετικήςπαρτίδας
ότιτοάρθρο16τουπροαναφερθέντος κανονισμού
προβλέπειότι,λαμβανομένων υπόψητωνπροσφορών
πουελήφθησαν ,καθορίζεταιγιακάθεπαρτίδαπουτίθεΠαρτίδαΓ:
—ΠαρτίδαΔ:
—ΠαρτίδαΕ:
—ΠαρτίδαΖ:
—ΠαρτίδαΗ:
—Παρτίδα0:
—ΠαρτίδαI:2602ΕCU(D)
1174167ΕCU(D)
600320ΕCU(Β)
256318ΕCU(ΝL)
732774ΕCU(Β)
785083ΕCU(ΙRL)(6)
816183ΕCU(UΚ)
323003ΕCU(DΚ)
Άρθρο2
HπαρούσααπόφασηαπευθύνεταισταΚράτημέλη.
ΈγινεστιςΒρυξέλλες,στις3Φεβρουαρίου 1983.
ΓιατηνΕπιτροπή
PoulDALSAGER
ΜέλοςτηςΕπιτροπής
(')ΕΕαριθ.L148της28.6.1968.σ.13.
(-)ΕΕαριθ.L140της20.5.1982.σ.1.
(3)ΕΕαριθ.L7της8.I.1983.σ.8.
(')ΕΕαριθ.L43της15.2.1977.σ.1.
(S)ΕΕ«ρι9.L363τής31.12.1980.σ.50. (6)Γιαμιαμερικήποσοτητα500τόνων.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Ιανουαρίου 1983

περί διαπιστώσεως ότι η εισαγωγή της συσκευής με την ονομασία «AVM - Radio-Tracking Transmitter» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

(83/62/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γαλλική κυβέρνηση, με επιστολή της 26ης Αυγούστου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «AVM - Radio-Tracking Transmitter», που παραγγέλθηκε στις 21 Φεβρουαρίου 1982 και προορίζεται να χρησιμοποιηθεί για την παρακολούθηση με τη βοήθεια γωνιομετρικών συσκευών των μετακινήσεων των αγρίων πτηνών, και ιδίως κατά τη μετανάστευσή τους, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 15 Δεκεμβρίου 1982 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·

ότι από την εξέταση αυτή συνάγεται ότι η εν λόγω συσκευή είναι μία συσκευή εκπομπής·

ότι δεν έχει αντικειμενικά τεχνικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση μη επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνης της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «AVM - Radio-Tracking Transmitter», που αποτελεί το αντικείμενο της αιτήσεως της 26ης Αυγούστου 1982 της γαλλικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 28 Ιανουαρίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Ιανουαρίου 1983

περί διαπιστώσεως ότι η εισαγωγή της συσκευής με την ονομασία «Livermore - Laser, model Nova Novette» δύναται να πραγματοποιηθεί ατελώς, ως προς τους δασμούς του Κοινού Δασμολογίου

(83/20/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η γαλλική κυβέρνηση, με επιστολή της της 8ης Ιουλίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Livermore - Laser, model Nova Novette», που παραγγέλθηκε στις 23 Νοεμβρίου 1981 και προορίζεται να χρησιμοποιηθεί στη μελέτη της φυσικής του πλάσματος, πρέπει να θεωρηθεί ή οχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επι του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 14 Δεκεμβρίου 1982, στο πλαίσιο της Επιτροπής Δασμολογικών Ατελειών, προς τον σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή ειναι λέιζερ μεγάλης δυναμικότητας· ότι τα αντικειμενικά τεχνικά χαρακτηριστικά της, όπως η αξία ενεργείας της εκπομπής, καθώς και η χρήση που γίνεται της εν λόγω συσκευής, την καθιστούν συσκευή ειδικώς κατάλληλη για την επιστημονική έρευνα · ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·

ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, η εν λόγω συσκευή δικαίως δύναται να εισάγεται ατελώς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Livermore - Laser, model Nova Novette», που αποτελεί το αντικείμενο της αιτήσεως της 8ης Ιουλίου 1982 της γαλλικής

κυβερνήσεως, δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 13 Ιανουαρίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.